Zamonaviy smartfonlar taraqqiyotning yuqori cho‘qqisiga chiqdi. Ularning texnik xususiyatlari, protsessor yadrolari soni, operativ xotirasining holati o‘tgan yillar shaxsiy kompyuteralari xususiyatlari bilan tenglasha oladi. Shuning uchun odamlarni hayron qoldirish tobora qiyin bo‘lib bormoqda. iPhone savdosining susayganiga qaramasdan, Apple kelgusi avlod smartfonlari ustida tinmay mehnat qilmoqda. “Biz sizga ularsiz hayotingizni tasavvur qila olmaydigan narsalarni ko‘rsatamiz. Hozircha ular sizga nima uchun kerakligini bilmaysiz”, - dedi Tim Kuk. Shunday qilib, Apple innovatsiyalarni iPhone kelgusi avlodlari uchun saqlab turmoqchi emas. Shu kuzdayoq ularni namoyish etish niyatida.